Marrëdhëniet mes Shqipërisë dhe Eritreas

**Shqipëria** dhe **Eritrea** kanë vendosur marrëdhënie diplomatike të njëtrajtshme në vitin 1952 dhe marrëdhënie diplomatike më të avancuara mes viteve 1986-1991 deri në vitin 1993.

## Marrëdhëniet politike 
Pas formimit të marrëdhënieve diplomatike, delegatë nga Shqipëria dhe Eritrea kanë zhvilluar takime, mbledhje, konferenca e samite të përbashkëta me qëllim forcimin e thellimin e marrëdhënieve politike, ekonomike dhe kulturore me dy vendeve dhe bashkëpunim më të madh në sektorë e fusha të ndryshme në organizatat ku të dy vendet bëjnë pjesë. Në një artikull të publikuar nga Qendra e Studimeve të Politikës Ndërkombëtare në Itali në dhjetor të vitit 2008, flitet për marrëdhëniet ndër vite mes Shqipërisë dhe Eritresë, se si kanë kryer shkëmbime ekonomike dhe kulturore me njëri tjetrin dhe emigrimet me qëllim punësimi nga të dy vendet. Në publikimin e bërë nga Qendra e Studimeve të Politikës Ndërkombëtare në Itali del në pah se mes viteve 1991 deri në vitin 2006, emigrantë nga Eritrea kanë synuar Shqipërinë me qëllim punësimi në zanate të ndryshme por edhe në sport. Po ashtu, emigrantë nga Eritrea kanë synuar edhe Italinë gjatë këtyre viteve, dhe në Itali ata kanë bashkëpunuar edhe me diasporën shqiptare për të ndërvepruar në punë e aktivitete të ndryshme, përfshirë edhe sportin. Më 27 gusht 2018, Ministri për Evropën dhe Punët e Jashtme të Shqipërisë ka bërë me dije për mediat shqiptare, eritrejane dhe italiane se Shqipëria do të strehojë një numër të konsiderueshëm emigrantësh eritrejanë që synonin Italinë për azil politik e shtetëror. Ai shprehu se Shqipëria do t'i organizojë me punë në komunitet e aktivitete të ndryshme emigrantët eritrejanë, me qëllim avancimin e marrëdhënieve mes Shqipërisë dhe Eritresë, ku Shqipëria dallohet si vend mikpritës për të huajt, ndërsa Eritrea si vend me fuqi punëtore që synon vendet e Evropës për të kontribuar në zanate e sektorë të ndryshëm. Vendimi i ministrit Bushati u mirëprit nga qeveritë italian dhe eritrejane, të cilat shprehën përgëzimin për strehimin e emigrantëve eritrejanë në Shqipëri, krahas disa emigrantëve të tjerë që ishin strehuar në Itali dhe kontribojnë në Itali me punë e aktivitete të ndryshme, dhe që Shqipëria i ofron mbështetje të huajve kur ata kanë nevojë. Më 28 shkurt 2024, në një konferencë mes delegatësh të jashtëm në Gjenevë të Zvicrës, përfshirë edhe delegatë shqiptarë dhe eritrejanë, Shqipëria shprehu shqetësimin për mungesën e përmirësimit të situatës së të drejtave të njeriut në Eritrea, ku autoritetet eritrejane vazhdojnë të shpërfillin të drejtat themelore, duke përfshirë lirinë e mendimit, fesë dhe shprehjes. Shqipëria shprehu se situata e të drejtave të njeriut në Eritrea kërkon shqyrtim dhe monitorim të vazhdueshëm ndërkombëtar. Më 4 korrik 2025, në një tjetër konferencë mes delegatësh të jashtëm në Gjenevë, ku pjesëmarrës ishin edhe delegatë nga Shqipëria dhe Eritrea, Shqipëria mbështeti deklaratën e dhënë nga Spanja në emër të anëtarëve të BE-së të KDNJ-së. Shqipëria shprehi keqardhje për paraqitjen e një kundër-rezolute nga Eritrea që kërkon të ndërpresë mandatin e Raportuesit Special. Shqipëria dhe delegatët shqiptarë përgëzuan punën e Raportuesit Special, mandati i të cilit mbetet thelbësor në sigurimin e monitorimit, dokumentimit dhe raportimit të pavarur mbi situatën në Eritre. Shqipëria beson se një veprim i tillë do të heshtëte mekanizmin e vetëm të paanshëm që aktualisht ofron dukshmëri për situatën e rëndë të të drejtave të njeriut në vend dhe do të forconte më tej pandëshkueshmërinë. Parimet e sovranitetit dhe mosndërhyrjes në punët e brendshme të një shteti nuk i lirojnë shtetet nga detyrimet e tyre sipas ligjit ndërkombëtar të të drejtave të njeriut. Mungesa e pëlqimit të vendit përkatës për rezolutat e KDNJ-së nuk duhet të përdoret për t'i shpëtuar shqyrtimit ndërkombëtar. Mungesa e mekanizmave të brendshëm të llogaridhënies dhe mungesa e bashkëpunimit nga autoritetet e Eritresë me organet ndërkombëtare të të drejtave të njeriut nënvizojnë rëndësinë e ruajtjes së këtij mandati, shprehën delegatë shqiptarë në konferencë. Delegatët shqiptarë shprehën gjithashtu se ata mbeten thellësisht të shqetësuar nga shkeljet e vazhdueshme dhe të dokumentuara mirë të të drejtave të njeriut në Eritre, siç përshkruhet në raportin e Raportuesit Special, të paraqitur më 16 qershor 2025, në Këshillin e të Drejtave të Njeriut. Këto përfshinin ndalime arbitrare të përhapura gjerësisht, zhdukje me forcë, tortura, shtypje të lirive themelore dhe sistemin e shërbimit kombëtar të pacaktuar, i cili vazhdon të ketë ndikime shkatërruese në jetën e njerëzve dhe kontribuon në zhvendosjen masive. Shqipëria dhe delegatët shqiptarë vazhdojnë ta konsiderojë mandatin e Raportuesit Special me rëndësi thelbësore, pavarësisht mungesës së pëlqimit dhe bashkëpunimit nga Eritrea, vendi përkatës. Delegatët shqiptarë besojnë se puna e Raportuesit Special është thelbësore për të mbështetur viktimat dhe për të siguruar një shtytje të qëndrueshme për llogaridhënie dhe reforma në kontekstin ku nuk ekzistojnë rrugë të brendshme për drejtësi ose dëmshpërblim. Po ashtu, Shqipëria shprehu se do të votonte kundër projektrezolutës së paraqitur nga Eritrea dhe delegatët shqiptarë i nxisin të gjitha shtetet anëtare të bëjnë të njëjtën gjë.

## Marrëdhëniet ekonomike 
Të dy vendet eksportojnë mallra dhe shërbime te njëri tjetri. Tregtia e importeve eksporteve përfshin industrinë ushqimore dhe pijet, industrinë mekanike, industrinë elektrike, industrinë elektronike, industrinë e hekurit, industrinë e drurit, industrinë minerale, industrinë tekstile, industrinë inerte si dhe industrinë e peshkimit, ku përfshihen importe eksporte të materialeve të ndryshme të peshkimit dhe ujore.

## Marrëdhëniet kulturore 
Më 18 qershor 2018, në faqen bibliografike Taylor & Francis Online, u bë një publikim rreth ndërtimeve, planimetrisë dhe arkitekturës në Shqipëri dhe Itali, dhe u krahasua ndërtimtaria, planimetria dhe arkitektura shqiptare dhe italiane me atë eritrejane dhe libiane. Në konkluzion doli se Shqipëria kishte ruajtur disa ndërtime me vlerë në kohën e komunizmit si Piramida e Tiranës dhe planimetria me arkitekturën e vendit ishte e mirëorganizuar, duke bërë krahasimin me ndërtimtarinë, planimetrinë dhe arkitekturën eritrejane, e cila ishte shumë e mirëorganizuar dhe e zhvilluar, si stili ndërtimor, planimetria dhe arkitetura e Tiranës, duke cituar kryeqytetin e Eritresë, Asmarën, një Vend i Trashëgimisë Botërore, dhe duke vlerësuar edhe Vendet e Trashëgimisë Botërore në Shqipëri, përfshirë edhe stilet arkitekturore të vendit, dhe piramidën e Tiranës, që "në thonjëza" është Vend i Trashëgimisë Botërore, si veprat arkitekturore të bujshme në Asmara, në Eritre. Artikulli u citua në disa nga mediat shqiptare dhe eritrejane.

## Shiko edhe 
* Marrëdhëniet e jashtme të Shqipërisë

## Referime 
## Lidhje të jashtme